कोरोना वायरस महामारी के खिलाफ जारी जंग में सबसे आगे खड़े होकर योगदान देने के लिए आज पूरा देश 'कोरोना वॉरियर्स' को सलाम कर रहा है, इस मामले में भारतीय सेना भी अपनी तरफ से इन 'कोरोना वॉरियर्स' का आभार जता रही है। इससे जुड़ा एक वीडियो सोशल मीडिया पर वायरल हो रहा है, जहां भारतीय सेना के अफसर ने पुलिसवालों न सिर्फ मिठाई बांटी, बल्कि इस कठिन समय में डटे रहने के लिए उनपर गर्व भी जताया।
यह वीडियो राजस्थान का है, जहां एक आर्मी अफसर ने अपने काफिले को रोक कर रास्ते में पड़ने वाली चौकी के पुलिसकर्मियों को मिठाई बांटी और सेना की तरफ से यह भी कहा कि 'पहली बार अच्छे कामों के लिए भारतीय पुलिस पर दुनिया गर्व कर रही हैं।' यह वीडियो सबसे पहले ट्वीटर पर बीकानेर पुलिस द्वारा पोस्ट किया गया था।
इंस्टाग्राम पर यह वीडियो अभिनेता अनुपम खेर ने शेयर किया है, वीडियो शेयर करते हुए उन्होने लिखा, "ऐसे ही नहीं हम सबसे अच्छे हैं! यह उन सबसे प्रेरक वीडियो में से एक है जिसे मैंने कोरोना वायरस के इस समय में देखा है, जहां एक भारतीय सेना अधिकारी हमारी पुलिस और होमगार्ड के जवानों द्वारा किए जा रहे कार्यों की सराहना कर रहा है। प्रशंसा के उनके शब्दों को सुनें। जय हिंद!"
View this post on Instagram
ऐसे ही नहीं हम bestest है!😎This is one of the most motivating videos I have seen in these times of #Covid19. Where an Indian army officer is applauding the work being done by our police and home guards personnel. Listen to his words of appreciation. Jai Hind!🙏🇮🇳 @indianarmy.adgpi #IndianPolice #HomeGuards #viawatsapp
वीडियो में आर्मी अफसर कह रहे हैं, "फौज को आपके ऊपर गर्व है, यह हमारी तरफ से आपको भेंट है। हमें आप पर बहुत नाज़ है।"
इंस्टाग्राम पर अनुपम खेर द्वारा शेयर किए गए इस वीडियो को अबतक लगभग पौने पाँच लाख से अधिक बार देखा जा चुका है। वीडियो पर कमेन्ट करते हुए लोग आर्मी और पुलिस की सराहना कर रहे हैं।